b'\n_START_ARTICLE_\nMagnetrons\n_START_PARAGRAPH_\nMagnetrons (no magn\xc4\x93ts + elektrons) - vakuuma elektroier\xc4\xabce superaugstfrekvences (SAF) radiovi\xc4\xbc\xc5\x86u un mikrovi\xc4\xbc\xc5\x86u \xc4\xa3ener\xc4\x93\xc5\xa1anai.\n_START_SECTION_\nV\xc4\x93sture\n_START_PARAGRAPH_\nVienk\xc4\x81r\xc5\xa1\xc4\x81ko magnetrona konstrukciju (t\xc4\x81 saucamo divpolu magnetronu) izstr\xc4\x81d\xc4\x81ja un terminu "magnetrons" ieviesa Alberts Halls 1921. gad\xc4\x81. V\xc4\x93l\xc4\x81k tika izstr\xc4\x81d\xc4\x81ts rezonatora tipa magnetrons ar liel\xc4\x81ku efektivit\xc4\x81ti un daudzrezonatoru magnetroni.\n_START_SECTION_\nMagnetrona darb\xc4\xabbas princips\n_START_PARAGRAPH_\nRadiovi\xc4\xbc\xc5\x86u \xc4\xa3ener\xc4\x81cija magnetron\xc4\x81 notiek, elektroniem iedarbojoties ar SAF elektromagn\xc4\x93tisk\xc4\x81 lauka elektrisko komponenti telp\xc4\x81, kur past\xc4\x81v\xc4\xabgs magn\xc4\x93tiskais lauks perpendikul\xc4\x81rs past\xc4\x81v\xc4\xabgam elektriskajam laukam.\n_START_SECTION_\nMagnetrona \xc4\xabpa\xc5\xa1\xc4\xabbas\n_START_PARAGRAPH_\nMagnetroni sp\xc4\x93j \xc4\xa3ener\xc4\x93t augstfrekvences sv\xc4\x81rst\xc4\xabbas diapazon\xc4\x81 no 0,5 l\xc4\xabdz 100 GHz. To jauda var b\xc5\xabt no da\xc5\xbeiem vatiem l\xc4\xabdz desmitiem kilovatu. Impulsu magnetroni var sasniegt da\xc5\xbeas mikrosekundes ilga impulsa jaudu l\xc4\xabdz 5 megavatiem. Magnetroniem ir augsts lietder\xc4\xabbas koeficients (l\xc4\xabdz 80%). Magnetrona izstaroto radiovi\xc4\xbc\xc5\x86u frekvence parasti nav main\xc4\x81ma vai ir meh\xc4\x81niski main\xc4\x81ma neliel\xc4\x81 diapazon\xc4\x81. Ar sprieguma pal\xc4\xabdz\xc4\xabbu regul\xc4\x93jamus magnetronus sauc par mitroniem.'